CELEX: 62007CA0418
Language: sk
Date: 2008-11-27 00:00:00
Title: Vec C-418/07: Rozsudok Súdneho dvora (štvrtá komora) z  27. novembra 2008 (návrh na začatie prejudiciálneho konania, ktorý podal Conseil d'État – Francúzsko) – Société Papillon/Ministère du budget, des comptes publics et de la fonction publique (Sloboda usadiť sa — Priame dane — Dane z príjmov právnických osôb — Režim zdanenia skupiny — Materská spoločnosť rezident — Poddcérske spoločnosti rezidenti vlastnené prostredníctvom dcérskej spoločnosti nerezidenta)

24.1.2009   
            
            
               SK
            
            
               Úradný vestník Európskej únie
            
            
               C 19/8
            
         Rozsudok Súdneho dvora (štvrtá komora) z 27. novembra 2008 (návrh na začatie prejudiciálneho konania, ktorý podal Conseil d'État – Francúzsko) – Société Papillon/Ministère du budget, des comptes publics et de la fonction publique
   (Vec C-418/07) (1)
   
   (Sloboda usadiť sa - Priame dane - Dane z príjmov právnických osôb - Režim zdanenia skupiny - Materská spoločnosť rezident - Poddcérske spoločnosti rezidenti vlastnené prostredníctvom dcérskej spoločnosti nerezidenta)
   (2009/C 19/13)
   Jazyk konania: francúzština
   Vnútroštátny súd, ktorý podal návrh na začatie prejudiciálneho konania
   Conseil d'État
   Účastníci konania pred vnútroštátnym súdom
   
      Žalobkyňa: Société Papillon
   
      Žalovaný: Ministère du budget, des comptes publics et de la fonction publique
   Predmet veci
   Návrh na začatie prejudiciálneho konania – Conseil d'État – Výklad článkov 43 a 48 ES – Obmedzenie slobody usadiť sa a prípadné odôvodnenie daňového systému, ktorý rozlišuje podľa toho, či (francúzska) poddcérska spoločnosť materskej spoločnosti (tiež usadenej vo Francúzsku) je vlastnená prostredníctvom dcérskej spoločnosti usadenej v tomto členskom štáte alebo v inom členskom štáte a nepodlieha francúzskej dani z príjmov právnických osôb – Odôvodnenie založené na koherencii daňového systému
   Výrok rozsudku
   Článok 52 Zmluvy ES (zmenený, teraz článok 43 ES) sa má vykladať v tom zmysle, že bráni právnym predpisom členského štátu, na základe ktorých je režim zdanenia skupiny priznaný materskej spoločnosti, ktorá je rezidentom tohto členského štátu, ktorá vlastní dcérske spoločnosti a poddcérske spoločnosti, ktoré sú tiež rezidentmi uvedeného štátu, ale je vylúčený v prípade takej materskej spoločnosti, ktorá vlastní svoje poddcérske spoločnosti rezidentov prostredníctvom dcérskej spoločnosti, ktorá je rezidentom iného členského štátu.
   
      (1)  Ú. v. EÚ C 283, 24.11.2007.